Sebastian Wännström

Sebastian Wännström (s. 3. maaliskuuta 1991 Gävle, Ruotsi) on ruotsalainen jääkiekkoilija, joka pelaa 10. tammikuuta 2026 asti kestävällä sopimuksella kotimaansa toiseksi korkeimmalla sarjatasolla HockeyAllsvenskan-joukkue Björklövenissä. Hän on pelipaikaltaan oikea laitahyökkääjä, mutta Wännström osaa pelata myös keskellä.

 Ura 
 Seuraura 
Wännström on IK Hugen kasvatti, mutta hän siirtyi jo juniorina Brynäsiin. Wännström voitti J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2009–2010 hän voitti sarjan piste- ja maalipörssin tekemällä 35 runkosarjaottelussa tehot 30+27=57. Wännström debytoi samalla kaudella myös Elitserienissä, jossa hän pelasi 18 runkosarja- ja yhden pudotuspeliottelun ilman tehopisteitä. Wännström sai tililleen ensimmäisen Elitserien-ottelunsa 26. lokakuuta 2009 vieraissa Luulajaa vastaan. Hänet merkittiin Brynäsin 13. hyökkääjäksi. Wännström jäi ottelussa kuitenkin ilman peliaikaa. Ensimmäiset jääaikansa hän sai neljännessä ottelussaan 28. marraskuuta 2009 myös Luulajaa vastaan. Wännström merkittiin Brynäsin nelosketjun oikeaan laitaan Alexander Sundströmin ja Daniel Hermanssonin viereen. Hän sai ottelussa jääaikaa 6.30 minuuttia ja Wännström keräsi teholukeman –1.

St. Louis Blues varasi Wännström toisella kierroksella 44. pelaajana kesällä 2010. Hän oli varaustilaisuuden kolmantena varattu ruotsalaispelaaja. Samana kesänä Wännströmin varasi myös KH-seura Salavat Julajev Ufa kolmannella kierroksella numerolla 72. Wännströmille kausi 2010–2011 oli tulokaskausi Elitserienissä. Hän pelasi kauden aikana myös kaksi ottelua lainalla HockeyAllsvenskan-joukkue Leksandissa marraskuussa 2010. 

Kesäkuussa 2011 Wännström teki kolmivuotisen NHL-tulokassopimuksen St. Louis Bluesin kanssa, mutta hän sopi samalla pelaavansa kauden 2011–2012 vielä lainalla Brynäsissä. Wännströmin kausi toi 43 runkosarjaottelussa tehot 8+7=15. Hän teki Elitserien-uransa avausmaalin 20. lokakuuta 2011 vieraissa Luulajaa vastaan. Wännström keräsi ottelusta teholukeman –2, mutta hän ratkaisi kuitenkin Brynäsille 6–5-voiton onnistuttuaan ainoana pelaajana maalinteossa voittomaalikilpailussa. Ensimmäisen pelitilannemaalinsa Wännström teki 29. lokakuuta 2011 vieraissa AIK:ta vastaan. Viidennessä välieräottelussa 3. huhtikuuta 2012 Färjestadia vastaan hän teki Brynäsin 2–2-tasoitusmaalin, minkä lisäksi hän sai syöttöpisteen Calle Järnkrokin tekemään johtomaaliin, joka jäi lopulta joukkueen 4–2-voittoon päättyneen ottelun voittomaaliksi. Osuma ratkaisi Brynäsille myös finaalipaikan otteluvoitoin 4–1. Wännström voitti kauden päätteeksi Ruotsin-mestaruuden. Kaudeksi 2012–2013 hän siirtyi Bluesin organisaatioon, jossa Wännström pelasi AHL-joukkue Peoria Rivermenissa 16 ottelua tehopistein 1+2=3 ja ECHL-joukkue Evansville IceMenissa 14 ottelua tehopistein 6+1=7, kunnes seura lainasi hänet loppukaudeksi takaisin Brynäsin vahvuuteen tammikuun 2013 lopulla. Kaudesta 2013–2014 Wännström pelasi valtaosan Bluesin uudessa farmijoukkue Chicago Wolvesissa, mutta hän pelasi myös neljä ottelua sarjatasoa alempana ECHL:n Kalamazoo Wingsissa. Heinäkuussa 2014 Wännström teki Bluesin kanssa vuoden mittaisen ja kaksisuuntaisen jatkosopimuksen. Kauden 2014–2015 hän pelasi kokonaan Wolvesissa.

Wännström siirtyi kaudeksi 2015–2016 kaksivuotisella sopimuksella SHL:n nousijajoukkue Rögleen. Hän jakoi 14 osumallaan joukkueen sisäisen maalipörssin kolmannen sijan Jordan Smothermanin kanssa. Kausi 2016–2017 Wännströmillä päättyi kuitenkin vain 20 ottelun jälkeen loukkaantumiseen. Kaudeksi 2017–2018 hän siirtyi kaksivuotisella sopimuksella HV71:een. Wännströmin loukkaantumiset kuitenkin jatkuivat ja hän pelasi runkosarjassa vain 26 ottelua. 

Kaudeksi 2019–2020 Wännström siirtyi jatkamaan SHL-uraansa kaksivuotisella sopimuksella hänen aiempaan lainaseuraansa Leksandiin. Wännström oli joukkueen kolmanneksi paras maalintekijä kymmenellä osumallaan. Harjoituskaudella 2020–2021 hän jäi kuitenkin Leksandin uuden päävalmentajan Björn Hellkvistin alaisuudessa vähälle vastuulle ja Wännström joutui ajoittain kokoonpanon ulkopuolelle. Syyskuussa 2020 Wännströmin sopimus lopulta purettiin ja hän siirtyi kauden 2020–2021 kattavalla sopimuksella SM-liigajoukkue Porin Ässiin. Wännström teki helmikuussa 2021 12 ottelussa tehot 10+4=14, joilla hän oli liigan kuukauden paras pistemies ja maalintekijä. Wännström valittiin SM-liigan helmikuun kuukauden pelaajaksi. Hän teki runkosarjassa yhteensä tehot 33+13=46. Wännström voitti koko liigan maalipörssin ja hänet palkittiin Aarne Honkavaara -palkinnolla. Hän oli myös Ässien paras pistemies ja Wännström sijoittui SM-liigan pistepörssissä kahdeksanneksi. Hän oli myös joukkueensa ainoa kauden kaikki 58 runkosarjaottelua pelannut pelaaja Kasper Kotkansalon ohella. Wännström äänestettiin myös kauden päätteeksi SM-liigan tähdistökentälliseen.

Wännström siirtyi kaudeksi 2021–2022 vuoden mittaisella sopimuksella KHL:n latvialaisseura Dinamo Riikaan. Hän teki siellä kymmenessä ottelussa vain yhden maalin, kunnes lokakuussa 2021 Wännströmin sopimus seuran kanssa purettiin. Noin viisi päivää myöhemmin hänen vahvistettiin siirtyvän Sveitsin National Leaguen HC Ajoieen.

Kaudeksi 2022–2023 Wännström siirtyi vuoden mittaisella sopimuksella Saksaan DEL-liigan Augsburger Pantheriin. Hän oli tehoilla 18+13=31 joukkueen paras maalintekijä ja kolmanneksi paras pistemies.

Marraskuussa 2023 Wännström palasi SM-liigaan ja hän teki loppukauden 2023–2024 kestävän sopimuksen SM-liigajoukkue Vaasan Sportin kanssa oltuaan alkukauden ilman sopimusta. Lokakuussa 2024 Wännström siirtyi loppukauden 2024–2025 kattavalla sopimuksella Norjan EliteHockey Ligaenin Stavanger Oilersiin. Helmikuussa 2025 hänen sopimuksensa seuran kanssa kuitenkin purettiin yhteisymmärryksessä ja Wännström palasi loppukaudeksi Sportiin.

Lokakuussa 2025 Wännströmn siirtyi lyhytaikaisella sopimuksella SHL-joukkue Malmö Redhawksiin. Hän pelasi siellä vain kolme ottelua, kunnes Wännström loukkaantui. Hänen lyhytaikainen sopimuksensa purettiin marraskuussa. Joulukuussa Wännström siirtyi 10. tammikuuta 2026 asti kestävällä sopimuksella Allsvenskan-joukkue Björklöveniin paikkaamaan loukkaantumisia ja alle 20-vuotiaiden MM-kilpailuissa pelaavien jättämiä poissaoloja.

 Maajoukkueura 

Wännström pelasi alle 20-vuotiaiden MM-kilpailuissa vuonna 2011. Hän pelasi myös alle 18-vuotiaiden Ivan Hlinkan muistoturnauksessa vuonna 2008, jolloin Wännström voitti pronssia. Yhteensä hän on pelannut 22 nuorten ja 24 poikien maaottelua.

Ruotsin A-maajoukkueessa Wännström on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksen 3. marraskuuta 2016 Plzeňissä pelatussa avausottelussa Tšekkiä vastaan. Wännström merkittiin Ruotsin kakkosketjun vasempaan laitaan Joel Lundqvistin ja Dennis Everbergin viereen.

 Pelityyli 
Elite Prospects-sivuston mukaan Wännström on nopea laitahyökkääjä, joka kykenee luomaan hyökkäyspäässä tilaa itselleen ja ketjukavereilleen. Hänellä on hyvä ja voimakas laukaus ja Wännström näkee kentän hyvin. Hänellä on myös hyvät kädet ja kiekolliset taidot. Wännström pelaa hyvää suunnanmuutospeliä ja hän kykenee pelaamaan kaikkia hyökkääjän rooleja. Wännström laukoo oikealta.

Ässien entinen kehitysjohtaja Tommi Kerttula luonnehti Wännströmiä hänen pelaajasopimuksensa julkistamisen yhteydessä syyskuussa 2020:

 Tilastot 
 2007–2008  Brynäs IF  SuperElit  15  0  4  4  8  –  –  –  –  – 2008–2009  Brynäs IF  SuperElit  32  11  9  20  4  6  0  0  0  0 2009–2010  Brynäs IF  SuperElit  35  30  27  57  55  5  2  3  5  0   Brynäs IF  Elitserien  18  0  0  0  2  1  0  0  0  0  2010–2011  Brynäs IF  SuperElit  7  5  4  9  0  1  0  0  0  10        JMM  6  2  3  5  2   Brynäs IF  Elitserien  45  0  2  2  6  5  0  0  0  0   Leksands IF  Allsv.  2  0  0  0  0  –  –  –  –  – 2011–2012  Brynäs IF  SuperElit  5  2  1  3  2  –  –  –  –  –   Brynäs IF  Elitserien  43  8  7  15  20  17  2  5  7  4  2012–2013  Peoria Rivermen  AHL  16  1  2  3  4  –  –  –  –  –   Evansville IceMen  ECHL  14  6  1  7  12  –  –  –  –  –   Brynäs IF  Elitserien  9  0  0  0  6  4  0  0  0  2 2013–2014  Chicago Wolves  AHL  37  5  5  10  20  6  1  2  3  6   Kalamazoo Wings  ECHL  4  3  2  5  2  –  –  –  –  – 2014–2015  Chicago Wolves  AHL  36  3  9  12  12  –  –  –  –  – 2015–2016  Rögle BK  SHL  50  14  7  21  24  –  –  –  –  – 2016–2017  Rögle BK  SHL  20  9  9  18  8  –  –  –  –  – 2017–2018  HV71  SHL  26  8  8  16  10  2  0  0  0  0 2018–2019  HV71  SHL  48  9  9  18  12  6  2  1  3  0 2019–2020  Leksands IF  SHL  49  10  4  14  12  –  –  –  –  – 2020–2021  Ässät  SM-liiga  58  33  13  46  33  –  –  –  –  –  2021–2022  Dinamo Riika  KHL  10  1  0  1  2  –  –  –  –  –   HC Ajoie  NL  19  5  4  9  2  –  –  –  –  – 2022–2023  Augsburger Panther  DEL  56  18  13  31  2  –  –  –  –  – 2023–2024  Sport  SM-liiga  27  6  5  11  0  1  0  0  0  0 2024–2025  Stavanger Oilers  Norja  26  10  10  20  2  –  –  –  –  –   Sport  SM-liiga  13  1  1  2  2  8  2  0  2  0 2025–2026  Malmö Redhawks  SHL  3  0  0  0  0  –  –  –  –  –   IF Björklöven  Allsv.                     10 kautta  yhteensä  SHL  311  58  46  104  100  35  4  6  10  6 3 kautta  yhteensä  SM-liiga  98  40  19  59  35  9  2  0  2  0 3 kautta  yhteensä  AHL  89  9  16  25  36  6  1  2  3  6 1 kausi  yhteensä  DEL  56  18  13  31  2  –  –  –  –  – 1 kausi  yhteensä  Norja  26  10  10  20  2  –  –  –  –  – 1 kausi  yhteensä  NL  19  5  4  9  2  –  –  –  –  – 2 kautta  yhteensä  ECHL  18  9  3  12  14  –  –  –  –  – 1 kausi  yhteensä  KHL  10  1  0  1  2  –  –  –  –  –

 Lähteet 

 Viitteet 

Luokka:Ruotsalaiset jääkiekkoilijat
Luokka:Aarne Honkavaara -palkinnon voittajat
Luokka:St. Louis Bluesin varaamat pelaajat
Luokka:Vuonna 1991 syntyneet
Luokka:Elävät henkilöt